《疏斋先生赋湖阴曲书以付余遂赋一首》
元代·汪珍

一虎穴中卧，六龙江上飞。蛇矛半折柝声断，昼梦惊怪日绕围。

鼓声逢逢天四黑，五骑爬沙行不及。道傍遗矢冷于冰，天上宝鞭人未识。

江风夜捲湖阴水，明月腥氛当一洗。荒亭千古寄兴亡，目断苍烟湿衰苇。

作者简介：宁国太平人，字聘之。博学工诗，隐居黄山下，时称南山先生。有《南山先生集》。